PATVIRTINTA
Šakių lopšelio-darželio „Berželis“ direktoriaus 2020-04-30 įsakymu Nr. VK-19

Ikimokyklinio ir priešmokyklinio ugdymo įstaigų respublikinis

projektas-konkursas

„IDĖJA DARŽELIAMS. Mokyklų Bendruomenių Metai“

NUOSTATAI

1. Šakių lopšelio-darželio „Berželis“ organizuojamo projekto-konkurso „IDĖJA DARŽELIAMS. Mokyklų Bendruomenių Metai“ (toliau – projektas-konkursas) nuostatai reglamentuoja konkurso tikslus, organizavimo, vertinimo bei nugalėtojų apdovanojimo tvarką.
2. Projekto-konkurso tikslas – stiprinti ir aktyvinti darželių bendruomenes, kviečiant išradingai ir kūrybingai paminėti 2020 metais paskelbtus Mokyklų bendruomenių metus. Taip pat šiuo projektu-konkursu siekiama pasisemti ir dalintis idėjomis apie įvairias siūlomas ar jau įgyvendintas akcijas, šventes, pramogas.
3. Konkursu siekiama sukurti elektroninę idėjų knygelę, kaip išradingai galima paminėti Mokyklų Bendruomenių metus darželių bendruomenėse. Projektui-konkursui galima pateikti ir jau seniau įgyvendintą bendruomenės idėją, ją aprašant kartu galima atsiųsti ir kelias idėjos nuotraukas.
4. Konkurso idėja pateikiame nuostatų priede Nr.1. Priedą su savo idėja siųsti el. paštu darzelis.berzelis7@gmail.com iki **gegužės 29** dienos.
5. Konkurso dalyviai darželių bendruomenės, pedagogai, tėvai, darželių darbuotojai. Konkursui-projektui dalyvis gali pateikti ir daugiau nei vieną idėją, tačiau kiekvienai idėjai reikia pildyti atskirą priedą Nr.1.
6. Šauniausias penkias idėjas, kurias išrinks sudaryta įstaigos komisija, apdovanosime diplomais ir prizais. Diplomai ir prizai bus atsiųsti registruotu paštu, nurodytu adresu susisiekus su nugalėtojais jų nurodytu el. paštu.
7. Visos idėjos bus suredaguotos ir patalpintos elektroninėje idėjų knygelėje. Elektroninę idėjų knygelę gaus tik konkurso dalyviai nurodytu el. paštu. Elektroninėje idėjų knygelėje nebus skelbiami dalyvių elektroniniai paštai. Suredaguota elektroninė knygelė bus atsiųsta dalyvių nurodytais elektroniniais laiškais iki birželio 12 dienos.
8. Visi projekto-konkurso dalyviai gaus padėkas ir pažymą apie dalyvavimą konkurse.
9. Papildomą informaciją teikia projekto-konkurso koordinatorė Dovilė Kazakauskienė, direktoriaus pavaduotoja ugdymui, tel. 8-345-60183, ir el. paštu darzelis.berzelis7@gmail.com

Priedas Nr. 1

|  |  |
| --- | --- |
|  | „IDĖJA DARŽELIAMS. Mokyklų Bendruomenių Metai“  |
| Įstaigos (mokyklos, darželio) pavadinimas |  |
| Idėjos autorius, el. paštas  |  |
| Trumpas idėjos įgyvendinimo aprašymas (iki 10 sakinių) |  |